काशी में अपना गढ़ बचाने के लिए फिर चले मोदी...
सोनिया गांधी के रूट पर ही चली सपा और कांग्रेस
मोदी बोले सपा वाले प्रजापति मंत्र बोलते हैं
अखिलेश, डिम्पल और राहुल का बनारस में पहला रोड शो
3 साल बाद बनारस में मोदी का रोड शो, 3 घंटे में 12 किमी चले, 2 मंदिरों में पूजा
मायावती बोलीं- बाहर से भीड़ बुलाई, गंगा मैया सजा देंगी
{चुनाव आचार संहिता प्रभारी ने कहा- मोदी ने नहीं ली थी बनारस में रोड शो करने की अनुमति
भास्करन्यूूज | वाराणसी
प्रधानमंत्रीनरेंद्र मोदी ने शनिवार को अपने संसदीय क्षेत्र वाराणसी में करीब 3 घंटे का रोड शो किया। इससे पहले मोदी का 2014 में यहां रोड शो हुआ था। शो के दौरान मोदी ने करीब 12 किमी का सफर किया। महामना मदन मोहन मालवीय की मूर्ति पर माल्यार्पण के बाद शो शुरू हुआ। सड़कों पर अच्छी भीड़ थी। मोदी की सुरक्षा में ड्रोन कैमरे लगाए गए थे। उनके काफिले के साथ जैमर समेत पूरा लवाजमा था। लेकिन जो मंत्री और भाजपा नेता इतने दिनों से बनारस में ग्राउंड वर्क में जुटे थे वे मोदी के साथ नहीं दिखे। बीएचयू गेट से शुरू हुआ शो विश्वनाथ मंदिर पर जाकर खत्म हुआ। मोदी ने विश्वनाथ मंदिर जाकर जलाभिषेक किया। इसके बाद वे कालभैरव मंदिर पहुंचे। इसी बीच आरोप लगे की मोदी ने बिना अनुमति ये रोड शो किया है। कांग्रेस नेता मीम अफजल ने कहा, मोदी जी, सिर्फ दर्शन करने आए थे। बाद में चुनाव आचार संहिता प्रभारी पुलकित खरे ने भी बताया कि मोदी ने रोड-शो की अनुमति नहीं ली थी। मामले की जांच हाेगी।
पूर्वांचल यूपी की सत्ता की चाबी
पूर्वांचलयूपी की सत्ता की चाबी है। यहां के 28 जिलों की 34 लोकसभा सीटों के तहत 170 विस सीटें हैं। 2012 में सपा ने यहां 106 सीटें जीतीं। यानी बहुमत का आधा। बसपा को 23 और भाजपा को सिर्फ 17 सीटें मिली थीं। इसीलिए सभी पार्टी यहां जोर लगाए हुए है।
{बनारस में 80% आबादी हिंदू है। पर यहां की 8 विस सीटों में से भाजपा के पास 3 हैं। भाजपा का निशाना अंतिम चरण के चुनाव में शामिल 89 सीटों पर है। 49 पर शनिवार को वोटिंग हो गई। 40 पर बुधवार को वोटिंग होगी। मोदी का संसदीय क्षेत्र होने के कारण भाजपा के लिए यह साख का भी सवाल है।
{मोदी का रोड-शो लंका से चलकर अस्सी, भदैनी, शिवाला, गोदौलिया से होते हुए कालभैरव पर खत्म हुआ।
{कैंट, शहर उत्तरी और दक्षिणी तीनों विस क्षेत्र से भाजपा विधायक हैं। पूरा रोड-शो इन तीनों इलाकों से गुजरा।
{काफिला मदनपुरा जैसे मुस्लिम क्षेत्र से गुजरा। मोदी बोले भी कि हम मुस्लिम भाइयों की तरक्की चाहते हैं।
{गोदौलिया से विश्वेश्वरगंज तक कारोबारी इलाका व्यापारी वर्ग को लुभाने के लिहाज से रखा गया था।
{चुनाव के नतीजे आने पर बसपा, सपा, कांग्रेस का सूपड़ा साफ होने वाला है। 13 मार्च का सारा हिंदुस्तान होली मनाएगा। होली के बाद नई सरकार बनेगी। 70 साल हो गए आजादी को, 18 हजार गांवों में बिजली नहीं थी।
{मैं पूछता हूं कि काम बोलता है कि कारनामा बोलता है। तो उनको बुरा लग गया। सपा सरकार की वेबसाइट देखी तो पता लगा कि यूपी का क्या बुरा हाल किया है। मैंने सभा में पढ़ दिया तो लाल-पीले हो गए और वेबसाइट से हटा दिया।
{देश की सुरक्षा भी कुछ लोगों के लिए हथकंडा बन गई। 40 साल से ओआरओपी की मांग हो रही थी। रिपोर्ट डिब्बे में बंद हो जाती थी। चुनाव से पहले वादा किया था। अब तक साढ़े 6 हजार करोड़ देने का फैसला कर चुके हैं।
{अच्छा काम करने के पहले गायत्री मंत्र बोला जाता है, सपा वाले गायत्री प्रजापति मंत्र बोलते हैं। कानून व्यवस्था नहीं होगी तो लोग छोड़कर चले जाएंगे। नोटबंदी की तो बुआ, उनके भतीजे और उनके यार को तकलीफ हो गई।
अखिलेश और राहुल ने 8 किमी लंबा रोड-शो किया। डिंपल रामपुर में थीं। आधा रोड-शो पूरा होने के बाद डिंपल भी यहां पहुंच गईं।
hin_Deva bho_Deva hin_Deva bho_Deva hin_Deva bho_Deva hin_Deva bho_Deva hin_Deva bho_Deva awa_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva